Document ID: /roh_data/filtered/fineweb-2-filterrobots_roh.jsonl.gz/2

Evangeli
Evangeli es oriundamaing üna noziun greca (eu-anggelion) e significha üna buna nouva.
Bibgia [modifitgar]
Suot evangeli s'inclegia hozindi pel solit ün minch dals quatter cudeschs biblics da Matteus, Marcus, Lucas e Gioannes chi raquintan la buna nouva da Gesu da Nazaret e da sieu salvamaint a favur dals pechaders. La Bibgia svessa druva il pled adüna per exprimer ün discuors a buocha e na in scrit. Insè es la vusch vivainta ed amiaivla da Dieu respectivmaing da sieus mess evangeli. In quist sen apperan antecessurs dal impissamaint già i'l Vegl Testamaint, impustüt tal profet Esaia.